NR. 280/23.01.2019

**RAPORT**

**PRIVIND ACTIVITATEA DESFASURATA DE**

 **A.J.O.F.M. HUNEDOARA**

**ÎN ANUL 2018**

**OBIECTIVELE ŞI DIRECŢIILE DE ACŢIUNE ALE AGENŢIEI JUDEŢENE PENTRU OCUPAREA FORŢEI DE MUNCĂ HUNEDOARA ÎN ANUL 2018**

Principalele obiective generaleale Agenţiei Judeţene pentru Ocuparea Forţei de Muncă Hunedoara pentru anul 2018 au fost:

* Creşterea gradului de ocupare şi a competenţelor profesionale ale persoanelor în căutarea unui loc de muncă pe piaţa internă a muncii;
* Facilitarea accesului persoanelor în căutarea unui loc de muncă pe piaţa muncii din străinătate;
* Creşterea calităţii serviciilor oferite de serviciul public de ocupare şi a competenţelor profesionale ale angajaţilor din Agenţia Judeţeană pentru Ocuparea Forţei de Muncă Hunedoara şi structurile acesteia;
* Creşterea gradului de vizibilitate al Agenţiei Judeţene pentru Ocuparea Forţei de Muncă Hunedoara;
* Întărirea colaborării interinstituţionale la nivel naţional şi internaţional;

Printre obiectivele specifice ale AJOFM Hunedoara în anul 2018 putem enumera:

* Creşterea şanselor de ocupare pe piaţa muncii a persoanelor din grupurile vulnerabile cum sunt: tinerii, şomerii de lungă durată, persoanele de etnie romă, persoane cu dizabilităţi, persoane eliberate din detenţie, tineri postinstituţionalizaţi;
* Satisfacerea unui număr cât mai mare de oferte de locuri de muncă;
* Implementarea măsurilor active şi preventive pentru şomeri;
* Prevenirea şomajului de lungă durată prin oferirea unei alternative ocupaţionale pentru tineri într-o perioadă de maxim 4 luni de la data înregistrării şi 6 luni în cazul adulţilor;
* Oferirea de oportunităţi de ocupare şi de dezvoltare profesională tinerilor şomeri până în 25 de ani, în primele luni de la înregistrare, prin integrarea în programe de formare profesională, includerea în programe de ucenicie la locul de muncă sau de efectuare a stagiului pentru absolvenţii de învăţământ superior, oferirea de locuri de muncă şi plasarea pe locuri de muncă vacante;
* Sprijinirea ocupării tinerilor cu risc de marginalizare socială, prin includerea în măsuri active şi asigurarea altor forme de suport specifice;
* Stimularea participării la formare profesională a persoanelor aflate în căutarea unui loc de muncă;
* Sprijinirea angajatorilor pentru a încadra persoane din rândul şomerilor;
* Asigurarea, cu încadrarea în limitele bugetare, a mijloacelor pentru amenajarea spaţiilor agenţiilor locale, implementarea sarcinilor prevăzute în programele de ocupare a forţei de muncă şi planurile de formare profesională aprobate;
* Asigurarea perfecţionării profesionale a personalului propriu în scopul creşterii gradului de competenţă a angajaţilor;

Pentru îndeplinirea acestor obiective prioritareîn domeniul său de activitate, conducerea Agenţiei Judeţene pentru Ocuparea Forţei de Muncă Hunedoara şi-a bazat politica managerială pentru anul 2018 cu consecvenţă, în principal, pe următoarele direcţii de acţiune:

* Creşterea şanselor de ocupare a persoanelor în căutarea unui loc de muncă prin asigurarea accesului la serviciile de ocupare furnizate de AJOFM Hunedoara;
* Sprijinirea persoanelor aflate în căutarea unui loc de muncă prin informarea acestora despre oportunităţile de încadrare în muncă sau reconversie profesională, facilitarea accesului la locurile de muncă vacante, precum şi acordarea celorlalte servicii specializate prevăzute de lege;
* Sprijinirea ocupării persoanelor marginalizate social (tineri proveniţi din centrele de plasament şi centrele de primire a copilului, tineri singuri cu copii în întreţinere, alte categorii de tineri aflaţi în dificultate), prin includerea în măsurile active prevăzute în Programul de ocupare, aferent judeţului Hunedoara;
* Orientarea măsurilor active cu precădere către grupurile ţintă defavorizate pe piaţa muncii, cu reale probleme de integrare socio-profesională (şomeri de lungă durată, persoane cu handicap, persoane de etnie romă, persoane eliberate din detenţie, cetăţeni străini);
* Asigurarea competenţelor profesionale necesare şomerilor în vederea încadrării în muncă;

**SITUAŢIA ŞOMAJULUI ÎNREGISTRAT ÎN ANUL 2018**

1. ***Rata şomajului înregistrată în judeţul Hunedoara***

Rata şomajului înregistrată la data de **31.12.2018** a fost de **3,30 %**, faţă de **4,36 %** , înregistrată în aceeaşi perioadă a anului anterior.

In cursul anului 2018, rata somajului a atins un maxim de **4,46** **%** in luna ianuarie si un minim de **3,30** **%** luna decembrie. Luna decembrie 2018 a inregistrat cea mai mica rata a somajului in ultimi 20 de ani.

Rata somajului la nivel de tara inregistrata la finele lunii decembrie a fost de **3,31%.**

1. ***Şomeri aflaţi în evidenţa AJOFM Hunedoara***

La data de **31.12.2018**, numărul de şomeri aflaţi în evidenţa AJOFM Hunedoara a fost de 5**.830**, din care **2.782** şomeri indemnizaţi şi **3.048** şomeri neindemnizaţi.

Analizand perioada celor 12 luni se constata ca numarul somerilor indemnizati a atins un maxim in ianuarie de **3.591**  inregistrand un minim la decembrie de **2.782.**

Din totalul de 5**.830** someri inregistrati la sfarsitul lunii decembrie, numarul femeilor este de **3.081** reprezentand **52,85** **%.**

In totalul numarului de someri se regasesc si persoanele provenite din disponibilizari colective de personal (**2206**).



**Rezultatele implementării Programului de ocupare a forţei de muncă în anul 2018**

***Programul de ocupare a Forţei de Muncă pe anul 2018*** evidenţiază măsurile care trebuiesc implementate de către AJOFM Hunedoara în vederea ocupării forţei de muncă şi evitării discriminării şi excluderii sociale.

In cursul anului 2018, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de15340 persoane

Programul de ocupare a Forţei de Muncă pe anul **2018**, a fost elaborat pe tipuri de măsuri de stimulare a ocupării şi orientat cu prioritate către grupurile ţintă dezavantajate pe piaţa muncii şi către localităţile cu numărul cel mai mare de şomeri înregistraţi.

Obiectivul Programului pentru ocuparea forţei de muncă în anul **2018** a fost încadrarea în muncă a cel puţin **9.200** şomeri, din care 4***.000*** femei (44% din total program)

Urmare a implementării programului de ocupare înanul 2018, au fost încadraţi în muncă **10.552** ***şomeri***, din care: **6.129**femei (**46,12%** din total persoane încadrate).

Încadrarea pe piaţa forţei de muncă a unui număr de **10.552** şomeri este rezultatul activităţii de mediere, informare şi consiliere profesională acordate şomerilor aflaţi în evidenţele agenţiei, precum şi buna colaborare cu agenţii economici.

Un factor important in cresterea gradului de ocupare a persoanelor aflate in cautarea unui loc de munca l-a constituit organizarea burselor generale si burselor locale a locurilor de muncă. (9 burse - 545 persoane angajate).



**MĂSURI DE STIMULARE A OCUPĂRII PE PIAŢA MUNCII**

**(finanţate din bugetul asigurărilor pentru şomaj si din bugetul FSE - subvenţionarea locurilor de muncă)**

**Stimularea încadrării în muncă a absolvenţilor instituţiilor de învăţământ**

Stimularea încadrării în muncă a absolvenţilor vizează ambele segmente ale pieţei muncii: angajator şi absolvent.

***Subvenţiile acordate*** angajatorilor ***pentru încadrarea în muncă a absolvenţilor de învăţământ***, diferenţiate în funcţie de nivelul studiilor absolvite de cel angajat, au avut un aport la ocuparea tinerilor înregistraţi în evidenţele agenţiei.

* **57** absolvenţi *prin subvenţionarea locului de muncă,* **faţă de 80**absolvenţi de învăţământ prevăzuţi în Programul de ocupare pe anul 2018

Tinerii absolvenţi de învăţământ care s-au încadrat în muncă cu program normal de lucru şi pentru o perioada mai mare de 12 luni primesc o prima de insertie neimpozabilă, egală cu de 3 ori valoarea indicatorului social de referinţă, în vigoare la data încadrării.

În anul 2018, au beneficiat de astfel de prime de încadrare **12** absolvenţi de învăţământ, **faţă de 30**absolvenţi de învăţământ prevăzuţi în Programul de ocupare pentru anul 2018.

**Încadrarea în muncă a persoanelor cu vârsta de peste 45 ani sau şomeri unici susţinători ai familiilor monoparentale**

Şomajul în rândul persoanelor cu vârsta de peste 45 ani sau şomeri unici susţinători ai familiilor monoparentale continuă să constituie una din problemele stringente ale pieţei forţei de muncă.

În anul 2018 au fost încadraţi în muncă, prin acordarea de subvenţii angajatorilor care încadrează persoane din aceste categorii, **901** ***şomeri cu vârsta de peste 45 ani sau şomeri unici susţinători ai familiilor monoparentale,*** *din care* ***872*** *şomeri cu vârsta de peste 45 ani şi* ***29*** *şomeri unici susţinători ai familiilor monoparentale,* **faţă de 300**  ***şomeri cu vârsta de peste 45 ani sau şomeri unici susţinători ai familiilor monoparentale*** prevăzuţi în Programul de ocupare aferent anului 2018.

**Stimularea mobilităţii forţei de muncă,** *prin încadrarea la o distanta mai mare de 15 km de domiciliu sau resedinta (prima de incadrare)* ,incadrarea intr-o localitate la distanta de peste 50 km cu schimbarea de domiciliu *(prima de instalare*)si prima de relocare (someri inregistrati la agentiiile de ocupare a fortei de munca si care se incadreaza in munca potrivit legii)

Au beneficiat de prima de încadrare **53** şomeri, faţă de 25 cuprinşi în program, iar de prima de instalare **53** şomeri, fata de 20 cuprinşi în plan si **19** de prima de relocare fata de 5 cuprinsi in plan.

**Încadrarea şomerilor care mai au 5 ani până la pensie prin subvenţionarea locului de muncă**

În anul 2018 au fost încadraţi în muncă **26** şomeri care mai au 5 ani până la pensie prin acordarea de subvenţii angajatorilor, care au încadrat această categorie de persoane, faţă de **5** şomeri care mai au 5 ani până la pensie prevăzuţi în Programul de ocupare.

**Acordarea de subvenţii angajatorilor care incadreaza tineri NEETs si someri neindemnizati.**

 In anul 2018 au fost alocate subventii pentru incadrarea in munca a **32 tineri NEETs** fata de **20** prevazuti in plan si alocate subventii pentru incadrarea a **12** someri neindemnizati fata de **5** cuprinsi in plan.

**Acordarea de subvenţii angajatorilor de inserţie în baza contractelor de solidaritate acordat tinerilor supuşi riscului marginalizării sociale**

Având în vedere dificultăţile de integrare în muncă a persoanelor marginalizate social prin Programul de ocupare pentru acest an s-a prevăzut încadrarea în muncă a unui număr de 5persoane marginalizate social (tineri singuri cu copii în întreţinere, tineri familişti cu copii în întreţinere, alte categorii de tineri aflaţi în dificultate), din care ***5*** femei.

In scopul prevenirii şi combaterii marginalizării sociale a fost încheiat 1contract de solidaritate şi s-a încadrat în muncă 1persoana.

**Acţiuni privind persoanele cu dizabilităţi, integrarea minorităţii rome**

**Încadrarea în muncă a persoanelor cu dizabilităţi**

Programul pentru ocuparea forţei de muncă pentru 2018 a fost prevazuta încadrarea în muncă a unui număr de **5**persoane cu dizabilităţi, prin subvenţionarea locurilor de muncă la angajatori.

Prin aplicarea complexului de măsuri active prevăzute pentru promovarea includerii sociale a persoanelor cu dizabilităţi apte de muncă, s-a reuşit încadrarea în activitate a **6** persoane prin măsura de acordare de subvenţii angajatorilor.

**Integrarea minorităţii rome**

Programul de ocupare a forţei de muncă pentru anul 2018, a cuprins încadrarea în muncă a unui număr de **100** etnici romi.

Urmare a implementării măsurilor active de stimulare a ocupării s-a reuşit încadrarea în muncă a unui număr de **60**etnici romi.

**Formarea profesională**

Planul judeţean de formare profesională la nivelul anului 2018 cuprinde 57 de cursuri de formare profesională (55 cursuri pentru someri si 2 cursuri pentru persoanele aflate in detentie). pentru 798 cursanti, din care 770 someri si 28 persoane aflate in detentie.

Din totalul de 57 cursuri sunt prevăzute în planul judeţean de formare profesională 14 cursuri de iniţiere, 42 cursuri de calificare / recalificare şi 1 curs de specializare.

In perioada 01.01.-31.12.2018 sa-au organizat 53 de cursuri pentru someri. Cele 53 de cursuri sunt in 27 de ocupatii si cuprind 755 someri .

In aceiasi perioada au fost incadrati in munca 580 absolvenţi din cursurile aflate în monitorizare, (la 6 şi 12 luni de la finalizarea cursului).

O alternativa de formare profesionala este ucenicia la locul de munca. Astfel in cursul anului 2018, doi angajatorii au incheiat contracte de ucenicie la locul de munca cu 19 someri, ce se pregatesc in ocupatiile de ingrijitori bolnavi si lucrator comercial .

Legea 335/2013, a facut posibila integrarea pe piata fortei de munca a doi stagiari, stagiari încadraţi pe locurile de muncă vacante declarate de angajatori.

**Proiect finantat din Fondul Social European**

AJOFM Hunedoara este partenera in proiectul  **„OCUPARE PRIN CALIFICARE”-** Contract: **POCU/298/3/14/120954,** contractat prin axa prioritară 3 „Locuri de munca pentru toti”,

**Solicitantul:** Fundaţia MARA, organizaţie non-profit cu sediul în municipiul Deva,

**Obiectiv general.** Furnizarea masurilor pentru stimularea ocuparii fortei de munca, in conformitate cu prevederile Legii 76/2002, in scopul Cresterii ocuparii a 510 persoane din judetul Hunedoara (someri și persoane inactive, șomeri de lungă durată, lucrători vârstnici peste 55 ani, persoane cu nivel redus de educație, cetățeni români aparținând minorităţii roma, persoane din mediul rural, în special cele din agricultura de subzistență și semi-subzistența), prin acordarea serviciilor de informare si consiliere profesionala, medierea muncii si formare profesionala, interventie materializata pe perioada a 18 luni.

**Valoarea totala a proiectului -5.548.728,82 lei,** din care 4.716.419,46 lei reprezinta valoarea eligibila a finantarii nerambursabile acordate de FSE, 434.318.31 lei valoarea eligibila a finantarii nerambursabile din bugetul national.

**BUGETUL ASIGURĂRILOR PENTRU ŞOMAJ**

**Cheltuielile bugetului asigurărilor pentru şomaj**

Potrivit datelor din contul de execuţie bugetară pentru anul 2018, gruparea plăţilor în funcţie de destinaţia acestora, se prezintă astfel:

 mii lei

|  |  |  |  |  |  |  |
| --- | --- | --- | --- | --- | --- | --- |
| **NNr. crt.** | **Denumire indicator economic** | **Buget****in anul 2018****mii lei** | **Credite bugetare deschise****in anul 2018****mii lei** | **Execuţie****in anul 2018** **mii lei** | **Procent executie/****deschideri****in anul 2018 (%)** | **Procent execuţie/****buget****anul 2018** **(%)** |
| 1. | Măsuri active  | 7902 | 7264 | 7207 | 99% | 91% |
| 2. | Măsuri pasive  | 31504 | 31501 | 31108 | 99% | 99% |
| 3. | Cheltuieli de funcţionare | 5092 | 5082 | 5042 | 99% | 99% |
| 4. | Transferuri către alte bugete  | 7300 | 7309 | 7000 | 96% | 96% |
|  | **TOTAL CHELTUIELI** | **51798** | **51156** | **50357** | **98%** | **97%** |

Execuţia bugetară pe această perioadă a evidenţiat faptul că au fost efectuate plăţi pentru măsuri active în sumă de **7207** mii lei şi pe măsuri pasive de **31108** mii lei.

Ponderea cheltuielilor cu măsurile active în totalul cheltuielilor finanţate din bugetul asigurărilor pentru şomaj, a fost în anul 2018 de **15 %.**

Ponderea cheltuielilor cu măsurile pasive în total cheltuieli a fost, în anul 2018, de **64 %.**

mii lei

|  |  |  |  |  |  |  |
| --- | --- | --- | --- | --- | --- | --- |
| **NNr. crt.** | **Denumire indicator economic** | **Buget****in anul 2018****mii lei** | **Credite bugetare deschise****in anul 2018****mii lei** | **Execuţie****in anul 2018** **mii lei** | **Procent executie/****deschideri****in anul 2018 (%)** | **Procent execuţie/****buget****anul 2018** **(%)** |
| 1. | Fonduri FSE | 2401 | 2395 | 2316 | 96% | 96% |

Un rol important in promovarea in timp util a noutatilor precum si a modificarilor legislative se datoreaza activitatii de comunicare. S-au organizat 2 conferinte de presă si s-au transmis 42 de comunicate de presă, precum si materiale informative privind facilitățile oferite somerilor si angajatorilor.

Imbunatatirea permanenta a nivelului calitativ al serviciilor acordate somerilor si agentilor economici prin promovarea facilitatilor oferite de legea 76/2002, cu modificarile si completarile ulterioare, prin organizarea intalnirilor lunare precum si organizarea burselor locurilor de munca in locatiile cerute de piata muncii, in functie de necesarul de forta de munca, a condus la cresterea gradului de ocupare a fortei de munca.

 ***Masuri pentru imbunatatirea activitatii.***

Organizarea de campanii de informare pe teme stabilite, in functie de modificarile legislative intervenite si de anumite evenimente din cursul anului. exemple:

* + - luna mai luna economiei sociale,
		- 3 decembrie ziua persoanelor cu dizabilitati,
		- intensificarea serviciilor de informare a viitorilor absolventi cu privire la oportunitatile si riscurile pe piata muncii (prevenirea muncii la negru si a migratiei ilegale) facilitatile oferite de legislatia in vigoare, constientizarea viitorilor absolventi de a se inregistra in cautarea unui loc de munca.

Elaborarea de comunicate de presă pe următoarele teme : modificări legislative, locuri de muncă vacante, prognoze cursuri de formare profesională, situaţie statistică şomaj, bursa locurilor de muncă , facilitati acordate angajatorilor.

**Director Executiv**

**Nicolae Fara**

Compartiment Analiza Pieței Muncii,

Programe de Ocupare,

Implementare Masuri Active

Consilier

Mihaela Boian